Shalom!
Tere tulemast vaatama saadet "Avastades Piiblit - Baruch Korman",
mille tuum on seotud mõttega "Sa pead armastama Iisraeli!"
Loodetavasti olete meiega selle pooltunni,
kus dr. Baruch, tõlgendab oma õpetustes Piiblit.
Dr. Baruch on vanemõppejõud Iisraeli Zera Avrahami Instituudis.
Kuigi kõik sealsed kursused on heebreakeelsed,
õpetab dr. Baruch siinses saates inglise keeles.
Saamaks rohkem me töö kohta teada,
külastage me kodulehekülge: www.loveisrael.org
Nüüd aga dr. Baruch ja tänane piiblitund.
Me teame, et Jumal on püha
ja kuna Ta on püha, peab Ta ka patu hukka mõistma.
Ta teeb seda kahel viisil.
Üks neist on arm läbi lunastuse.
Me räägime sellest ikka ja jälle, sest see on Piibli kõige olulisem tõde -
lunastus läbi Jeesuse vere, kui Ta andis oma elu ristipuul.
Teine Jumala viis pattu hukka mõista on aga läbi surma.
Läbi patuse surma ja igavese piina,
mida patune kogeb igavesest ajast igavesti.
Mis on Jumala kohtumõistmise parameetrid
ehk teisisõnu - mille alusel Ta kohut mõistab?
See on just see, millest täna räägime.
Nii palun teil avada Piiblist Ilmutuse raamatu 15. peatüki.
Ilmutuse raamatu 15. peatükk.
Oleme näinud varasemates peatükkides,
kuidas Jumal on saatnud erinevaid nuhtlusi või karistusi,
millest osad on kirjas Ilmutuse 8. ja 9. peatükis.
Täna aga näeme, et Jumal ei saada vaid oma nuhtlusi,
aga valab ka välja oma viha üle kogu maailma.
Oleme näinud, kuidas Paabelis tõuseb viimseil päevil kurjuse impeerium.
Oleme näinud ka Jumalat asetamas üht inglit sirbiga
maailma üle,
kes lõikab nad maha ja kogub kokku Jumala surutõrde,
kus Tema kohus neelab kõik, kel pole Temaga suhet.
Kuidas aga siis ikkagi mõista Jumala nuhtlusi?
Vaatame Ilmutuse 15:1.
See 15. peatükk kannab endas vaid üht eesmärki -
et me mõistaks Jumala kohtumõistmiste
olemust, parameetreid ja aluseid selle maailma üle.
Ilmutuse 15:1:
"Ma nägin taevas veel teist tunnustähte,
suurt ja imelist"
Kui rääkida mõnest Jumala nuhtlusest,
miks peaks Jumal nimetama seda suureks ja imeliseks?
Mäletate, millest eelmine kord rääkisime?
Seda seetõttu, et Jumalariik saab rajatud
alles peale Tema nuhtluste väljavalamist.
Nii toovad need nuhtlused kaasa aulise ja imelise tulemuse.
Vaatame uuesti Ilmutuse 15:1:
"Ma nägin taevas veel teist tunnustähte,
suurt ja imelist:
seitse inglit, kelle käes oli seitse viimset nuhtlust..."
Miks siin kasutatakse sõna "nuhtlus"?
Sest see meenutab koheselt mingit lööki või hoopi,
mis on väga sarnane ühele 2 Moosese raamatus olevale sõnale.
Ehk teisisõnu - Jumal tahab,
et loeksime Ilmutuse 15. peatükki arusaamisega,
et neil seitsmel viimasel nuhtlusel on seos
Egiptuses nähtud 10-nuhtlusega.
Mis selleks seoseks on? Lunastus.
Jumal tõi oma rahva välja Egiptuse orjusest.
Egiptus sümboliseerib maailma.
Nii toob Ta ka meid välja maailmast, mida kirjeldab Ilmutuse raamat
ja mida sümboliseerib seal Paabel.
Ühtlasi näeme me,
et siin viidatakse lunastusele ka kui üleminekule
siinsest elust Jumalariiki.
Kuid nagu juba öeldud -
see Jumalariik ei saa tulla enne kohtumõistmist.
Nii et siin räägitakse 7-inglist.
Miks just 7'st?
7 tähendab eesmärgiks eraldatust.
Ühtlasi on 7 ka pühadusega seotud.
Nii valavad need inglid välja seitse viimast nuhtlust,
et Jumala eesmärgid ja pühadus tuleksid esile
Tema riigis ja selle läbi.
See on see, millest kogu see peatükk räägib -
mõistes seost kohtumõistmise ja Jumalariigi vahel.
Me näeme ka Ilmutuse 15:1 lõpus:
"...seitse viimset nuhtlust,
sest nendes jõudis lõpule Jumala raev."
See on hea uudis, sest need toovad lõpu Jumala vihale.
Kuid seda teatud hinnaga.
Uurides hiljem järgnevaid Ilmutuse raamatu peatükke,
me näeme, et peale 1000-aastast rahuriiki
tuleb veel üks Jumala viha ja kohtumõistmise väljavalamine.
Miks?
Oleme ikka ja jälle näinud,
kuidas Jumalariik saab rajatud kahes erinevas ajaetapis.
Esiteks tuleb 1000-aastane rahuriik,
kus Jeesus saab valitsema Jumala troonilt
kõige pühamas paigas kahe keerubi vahel
lepingulaeka juures.
"Lepingulaegas" on oluline sõna, mida meelde jätta,
sest see on mõne minuti pärast väga oluline termin.
Me näeme ka, et 1000-aastase rahuriigi lõppedes
tuleb saatan päästa valla
ja kõigi üle, kes temaga rumalusest liituvad,
mõistetakse kohut.
Nii et me näeme ikka ja jälle,
kuidas kohtumõistmine ja Jumalariik käivad käsikäes.
Seal hulgas viimane Kuningriik, uus Jeruusalemm, millel pole lõppu.
Nii et me näeme ikka ja jälle seda seost.
Vaatame edasi Ilmutuse 15:2:
"Ja ma nägin otsekui tulega segatud klaasmerd"
Oleme eelmistes saadetes rääkinud mere unikaalsusest.
Sellest, kuidas meri on alati liikumises
ja kuidas lained möllavad.
Oleme rääkinud ka sellest, kuidas meri on ebastabiilne
ja kuidas ebastabiilsus toob esile ka viimase kurjuse impeeriumi,
mis seisab vastu Jumala plaanidele.
Kuid see meri, millest Ilmutuse 15:2 rääägib,
on hoopis erinev.
See meri ei kätke endas vett, vaid tulega segatud klaasi.
Tuli siin viitab aga sellele, kuidas see klaas on toodetud.
Nii et siin on tegu stabiilse merega.
Ja vaadake, mida siin öeldakse nende kohta, kes on võidukad.
Ilmutuse 15:2: "Ja ma nägin otsekui tulega segatud klaasmerd
ja neid, kes olid võitnud metsalise ning ta kuju ja ta nime arvu"
Ja mida nad tegid? Seisid klaasmere ääres.
Mida see tähendab?
See tähendab võitu ja millegi ületamist.
Mere ääres seismine näitab,
et nad olid saanud võitu ebastabiilsusest
ja ka nende üle valitsenud kurjuse impeeriumist.
Ühtlasi on siin öeldud, et neil olid Jumala kandled käes.
Mida nad tegid?
Ülistasid ja kiitsid nende kanneldega Jumalat.
Nii et siin toimus üks muutus.
Kõik see, mis oli toonud ebastabiilsust ja andnud maad kõigele kurjusele,
muutus korraga stabiilseks ja tõi esile Jumala tõe.
See omakord aga tõi kaasa Jumala ülistuse.
Vaatame edasi 3. salmi.
See on nüüd kolmas kord, kui mainitakse laulu.
Me näeme siin üht võitu ja taaskord -
meil on oluline näha seost võidu ja kohtumõistmise vahel.
Seetõttu kõik need, kes ütlevad, et Jumal ei mõista enam kohut;
et see pole Uue Testamendi Jumala loomuses,
siis need inimesed kahjuks eksivad,
sest piibellikus mõttes on seos ülistuse- ja kohtumõistmise vahel.
3. salmis öeldakse nende kohta, kes seisid klaasmere ääres:
"Nad laulsidlaulu."
Mis laulu nad laulsid?
Oleme varem näinud, et tegu oli uue lauluga
ja see siin oli ka uus laul,
aga vaadake, kuidas seda väljendatakse siin salmis.
Selle uue laulu kohta öeldakse:
"Nad laulsid Jumala sulase Moosese laulu
ja Talle laulu"
Mida see meile ütleb?
Midagi, millele Piiblis ja siin on korduvalt viidatud.
See viitab sellele, et Moosese õpetuste
ning Jeesuse õpetuse ja pääste vahel pole mingit konflikti.
Me näeme, et Moosese käsud toovad esile tõe ja pühaduse -
millegi, mis on õige ja meelepärane Jumalale.
Kuid ainuüksi läbi Jeesuse ehk Talle tehtu...
Mida Tall sümboliseerib? Lunastust.
Selleks, et ka Moosese õpetustes peituv Jumala tõde ja käsud
tuleks ilmsiks me elus.
Tahan, et näeksite, et siin on mitmeid võrdpilte.
Mitte vaid Ilmutuse raamatus, aga eripaigus Piiblis.
Kui vaadata kõige viimast prohvetit - Malakit,
siis mida tema kohta öeldakse?
Viimane asi, mida ta ütleb, on: "Pidage meeles Moosese seadust.
Ühtlasi seadke end valmis,
sest ma saadan te juurde oma sulase Eelija,
kes valmistab teed."
Me peame mõistma, et see pole midagi uut.
Johannes lihtsalt viitab asjadele, millest prohvetid on juba rääkinud.
"Nad laulsid Jumala sulase Moosese laulu
ja Talle laulu:
Suured ja imelised on sinu teod, Issand Jumal, Kõigeväeline!
Õiged ja tõelised on sinu teed, sa paganate kuningas!
Kes ei peaks kartma sind, Issand, ning ülistama sinu nime?"
Siin rõhutatakse taaskord Jumala nime.
Mida me selle kohta õpime?
Seda, et see võrdub Jumala loomusega.
Kus Jumala loomus peegeldub?
Piiblis.
Kui küsida ükskõik, millise õigeusu rabi käest,
siis nad ütlevad teile,
et Jumala loomus peegeldub Tema käskudes.
Kui tahaksite teada,
kuidas Jumal elaks, kui Ta oleks inimene,
siis Ta oleks kuulekas käsuseadusele.
Seetõttu rõhutabki Piibel,
et Jeesus ei läinud kunagi käsuseaduse vastu
ehk Ta ei teinud kunagi pattu.
Seega Jumala loomus peegeldub Jeesuse loomuses,
kes täitis käsku.
Ja nüüd elab Ta mu usu ja lunastuse kaudu minu sees
nõnda nagu Ta elab samade asjade kaudu sinu sees.
Ilmutuse 15:3:
Suured ja imelised on sinu teod, Issand Jumal, Kõigeväeline!
Õiged ja tõelised on sinu teed, sa paganate kuningas!"
(Inglise keeles on öeldud: "Pühade kuningas.")
Nimetus "pühad" viitab kahele piibellikule tõele.
Neile, kes on tehtud pühaks.
On oluline mõista,
et õigeksmõistmise ja pühaks tegemise vahel on seos.
Tänu õigeksmõistmisele peetakse mind ka pühaks Jumala ees.
Teine osa pühadusest kätkeb endas aga seda,
et sa oled eraldatud millekski ja kutsutud ühe eesmärgiga.
Nii et kui ta räägib siin pühade Jumalast,
viitab ta sellele, et Jumal on meie Jumal
ja me peaks elama Tema eesmärkide kohaselt.
Ilmutuse 15:4:
"Kes ei peaks kartma sind, Issand, ning ülistama sinu nime?
Sina üksi oled püha,
kõik paganad tulevad ning kummardavad sinu ette,
sest su õiged seadmised on saanud avalikuks.”
Mida see tähendab, et kõik paganad või ka rahvad
tulevad ja kummardavad Jumalat?
Kas see tähendab, et kõik saavad päästetud?
Ei.
Mäletate, mida Paulus ütles Filiplaste kirjas?
Ta ütles, et iga põlv saab kummarduma Jumala ees
ja iga keel tunnistama, et Tema on Issand.
Nad tunnistavad, et Jeesus Kristus on Issand.
Kõik saavad seda tegema,
aga see ei tähenda veel, et kõik saavad päästetud.
Paljud teevad seda kohtumõistmise hetkel.
Ehk siis, nende üle mõistetakse kohut ja neile jõuab reaalsus kohale,
et Jeesus on kuningate Kuningas ja isandate Issand.
Kuid selle peale surma tunnistamine ei muuda enam midagi.
Jah, neilt nõutakse, et nad tunnistaksid seda,
sest nad annavad aru Jumala ees,
aga see ei tähenda veel, et nad saavad päästetud.
Küll aga tunnistavad kõik, kes Ta on.
Läheme edasi 5. salmi juurde.
5. salm ilmutab meile seda, millega tänast tundi alustasin
ja mis annab meile põhiarusaama Jumala kohtumõistmisest.
Miks Jumal mõistab kohut ja mis selle kaasa toob?
Vaatame, mida Ilmutuse 15:5 ütleb.
Peale seda, kui inimesed on teada saanud,
et Jumal on püha ja õiglane ning Tema teed on õiglased,
siis Ilmutuse 15:5 ütleb:
"Pärast seda ma nägin: tunnistustelgi pühamu avanes taevas."
Vaatame seda sõnapaari "tunnistustelgi pühamu".
Mil iganes me räägime antud kontekstis tunnistusest,
räägime me millestki, mis peegeldab seaduselaegast
või mida nimetatakse ka tunnistuselaekaks.
Me peame mõistma, et sünagoog ehitati templi eeskujul.
Mitte maise, vaid taevase templi.
Nii teame ka, et oli olemas tunnistustelk,
mis oli nö seaduselaeka jääk.
Las ma küsida midagi.
Mis oli seal seaduselaekas?
Erinevaid asju, aga ühena neist 10 käsu lauakesed.
10 käsu ja kõigi Jumala käskude vahel
on samuti seos.
Mida ma selle all silmas pean?
Kui teil on juudi taust,
siis te teate, mida judaism käskudega seoses teeb.
Mäletate, kui Jeesuselt küsiti: "Mis on suurim käsk?"
ja Ta vastas: Armasta Issandat, oma Jumalat,
kogu oma südame-, hinge- ja mõistusega!"
Kuid Ta lisas ka:
"Armasta oma ligimest nagu iseennast!"
Nii seatakse judaismis need kaks käsku üksteise alla
ja seejärel kirjutatakse 10 käsku nende alla
ehk kokku annab see 12 käsku.
Kui palju siis veel alles jääb?
601 käsku.
Kuid siis saab omakorda võtta need 601 käsku (613'st)
ja sättida need ükskõik, millise 10 käsu alla.
Tahan lihtsalt, et näeksite,
kuidas 10 käsku on seotud Toora ehk 613-käsuga.
Seetõttu ka, kuigi seaduselaekas olid vaid need 10 käsku,
viitavad need siiski kõigile käskudele.
Tahan, et paneksite tähele siin välja toodud kujundeid,
et meil oleks õige arusaam Jumala kohtumõistmisest.
Ilmutuse 15:5: "Pärast seda ma nägin:
tunnistustelgi pühamu avanes taevas
ning need seitse inglit, kelle käes oli seitse nuhtlust,
tulid templist välja"
Nägime juba varem,
et need seitse nuhtlust kätkevad endas Jumala viha.
Me näeme siin taaskord seost
Jumala viha ehk kohtumõistmise ja Tema käskude vahel.
Tema kohtumõistmise aluseks on nende käskude rikkumine
ja see, kui inimesed ei ela Tema õigsuse järele.
See on kõige alus.
Kui oled usklik, siis tea,
et kõik su mineviku, oleviku ja tuleviku patud
on täiega makstud Jeesuse verega.
Kui te aga pole võtnud vastu seda evangeeliumi sõnumit,
mõistetakse teid süüdi kõigis Jumala seaduste rikkumistes
ja see on see, millest ka siinne peatükk räägib.
Ilmutuse 15:6:
"...ning need seitse inglit, kelle käes oli seitse nuhtlust,
tulid templist välja,
üll puhas särav linane riie, kuldvöödega vöötatud rinde alt."
Inglid olid valmis tegema oma tööd.
Neid oli 7 ja see arv viitab pühitsusele ühe kindla eesmärgi jaoks.
Ilmutuse 15:7: "Ja üks neljast olevusest"
Taevas on neli olendit, kes ülistavad pidevalt Jumalat.
"Ja üks neljast olevusest
andis seitsmele inglile seitse kuldkaussi"
Kui me muidu räägime seitsmest nuhtlusest,
siis siin anti neile seitse kuldkaussi.
Ühtlasi näeme ka järgmises peatükis,
et igaüks neist seitsmest inglist võttis selle kuldkausi
ja valas selle Jumala korralduse peale maa peale välja.
Ühtlasi näeme, et need nuhtlused on väga erilised.
Need on midagi, mida inimene ei suudaks teha.
Need pole inimese kätetöö,
vaid enam kui ilmselgelt üleloomuliku Jumala töö,
varjutades kõik, mida antikristus suudab
ja kõik saavad teadma, et Jumal on püha.
Mida see tähendab?
Et Jumal mõistab kohut patu üle.
Ja kuigi need nuhtlused on mõeldud hävinguks,
siis pangem tähele, miks Jumal hävitab.
Mitte seetõttu, et Jumal oleks vihkav Jumal,
kes tunneks rõõmu inimeste surmast.
Üldse mitte.
See on pigem inimeste väärtusetuse tõttu
või õigem oleks öelda - nende tahtmatuse tõttu
parandada meelt ja pöörduda oma patust.
Mu meelest on Ilmutuse raamatu üks hämmastavamaid asju see,
kui selgelt ja vaieldamatult võimsa väega
Jumal end maailmale ilmutab.
Ometi pole inimesed valmis alanduma Ta ees,
tooma Talle au ja tunnistama oma patte,
et pöörduda oma pattudest ja võtta Jumal vastu.
Inimesed jäävad endiselt oma häbistava käitumise juurde
ehk lõpuaja impeeriumi metsalise loomus
peegeldub ka nende loomusest.
Vaatame uuesti Ilmutuse 15:7:
"Ja üks neljast olevusest
andis seitsmele inglile seitse kuldkaussi,
täis selle Jumala raevu, kes elab igavesest ajast igavesti."
See väljend "igavesest ajast igavesti" räägib vaid ühest asjast -
sellest, et Jumal on igavene.
See igavene aga tähendab kedagi, kes ületab kõike.
See on see, mida siin öeldakse.
Kõikeületav Jumal on me mõistes keegi,
kes oli, on ja saab olema.
Keegi, kes on üle kõigi ja kõige.
Tema on see, kes mõistab kohut.
Üks viise, kuidas Piibel
siinsetes peatükkides Jumalale viitab,
on seotud sõjaväelise terminiga ja viitab sõjavägedele.
Nii et Ta on üleloomulik Jumal,
kes tuleb suurte sõjavägedega oma kohtumõistmist tooma.
Vaatame edasi Ilmutuse 15:8:
"...ning tempel sai täis suitsu Jumala kirkusest"
Pangem taaskord tähele midagi.
Siinses peatükis on otsene seos
Jumala kohtumõistmise ehk antud kontekstis Tema viha
ja Tema au vahel.
Paljud inimesed arvavad,
et need kaks asja - raevutsev ja auline Jumal,
ei saa kuidagi kokku käia.
Nii on, sest Jumal on püha ja auline ja mõistabki seetõttu patu hukka.
Mõistes aga hukka kõik ebapüha
tuleb esile Tema pühadus siin maailmas.
Vaatame veelkord Ilmutuse 15:8:
"...ning tempel sai täis suitsu Jumala kirkusest ja tema väest"
See on väga sarnane sellele, mida näeme Ajaraamatutes
ja ka Kuningate raamatutes.
Millest seal räägitakse?
Mõtleme hetkeks Saalomoni peale.
Kui Saalomon ehitas oma esimese templi,
pidi ta sellega ka midagi tegema.
Mida siis? Ta pidi selle sisse õnnistama.
Ja kui siis Saalomon palvetas selle sisseõnnistamise ajal,
täitus tempel selle palve peale suitsuga,
mis oli samas seotud Jumala auga.
Tänu sellele ei saanud ka ükski preester
minna templisse ja teha seal oma tööd.
Mis mõttes?
Selles mõttes, et Jumal ise tegi kõik.
Nii näeme ka Jumala pühaduse esiletulekut
siin Ilmutuse 15:8.
Aga siin toimub veel midagi.
"...ning tempel sai täis suitsu Jumala kirkusest ja tema väest
ning ükski ei võinud minna templisse
enne, kui olid lõpetatud seitsme ingli seitse nuhtlust."
Miks nii?
Asja iva on selles,
et miski ei saa peatada Jumala kohtumõistmise tulekut.
Jumal ei muuda oma meelt.
Jumal ei paranda ka meelt.
Tõsi, Piibel küll vahel kasutab seda mõtet,
aga see tähendab seda, et Jumal osutab halastust ja tröösti.
Samas see pole tavapärane tõlgendus meeleparandusele.
Jumal tundis kaastunnet ja seetõttu jättis kellegi nuhtlemata.
Antud kontekstis aga see ei saa olema nii.
See tekst ütleb siin,
et mitte keegi ega miski ei saa peatada Jumala raevu tulekut,
kuniks see kõik on täies mahus välja valatud.
Nii siin öeldakse:
"...ning ükski ei võinud minna templisse enne,
kui olid lõpetatud seitsme ingli seitse nuhtlust."
Me näeme ikka ja jälle number 7 esiletulekut.
Jumala viha ja pühaduse esiletuleku vahel on seos
Jumal toob oma nuhtlused,
et kõik patuga seonduv saaks ära hävitatud
ja järele jääks vaid see, mis on kooskõlas
Jumala tahte- ja plaanidega.
Lõpetuseks veel üks asi.
Teate, mis tuleb esile peale Jumala kohtumõistmist?
Jumala õnnistused.
Jumala raevu väljavalamisele
järgneb Tema õnnistuste väljavalamine
ehk Tema lepinguliste tõotuste täitumine oma rahvale.
Me ei taha elada maailmas, mis on Jumala eesmärkide vastu.
Nii hävitabki Ta need kõik ära,
et ainus, mis pidama jääks, oleks Jumala tahe.
Me aeg on tänaseks läbi.
Järgmine kord vaatame Ilmutuse 16. peatükki.
Seniks aga rikkalikke õnnistusi!
Loodetavasti oli teile tänasest saatest kasu
ja te jagate seda teistegagi.
Aadressilt: www.loveisrael.org
leiate palju teisigi Baruch Kormani artikleid ja saateid.
www.loveisrael.org
Soovides toetada TV7 tööd, võite helistada 900 1770 (hind 10)
või teha pangaülekande, leides me andmed www.tv7.ee
Olge õnnistatud Jeesuse nimel ja Shalom Iisraelist!
Tõlge: Anne-Ly Raukas